IEPIRKUMA LĪGUMS

Izpildītāja līguma reģistrācijas Nr.\_\_\_\_\_

*(Identifikācijas Nr. JPP 2018/48/ERAF)*

Jēkabpilī, 2018.gada 8.oktobrī

**Jēkabpils pilsētas pašvaldība**, reģistrācijas numurs 90000024205, adrese: Brīvības iela 120, Jēkabpils, LV-5201, tās domes priekšsēdētāja Raivja Ragaiņa personā, kurš darbojas pamatojoties uz likumu „Par pašvaldībām” un Jēkabpils pilsētas pašvaldības nolikumu (turpmāk - **Pasūtītājs**), no vienas puses, un

**Pilnsabiedrība “AVAD EXPO”***,* reģistrācijas numurs 41503080032, juridiskā adrese: Plēnes iela 4, Rīga, LV-1046, tās biedru personā, kuri darbojas pamatojoties uz 2017.gada 22.novembra ierakstu komercreģistrā: Sabiedrība ar ierobežotu atbildību “AD production”, reģistrācijas numurs 40103744334, kuras vārdā uz statūtu pamata darbojas tās valdes loceklis Jānis Miķelsons un Sabiedrība ar ierobežotu atbildību “SOLAVI”, reģistrācijas numurs 40003985319, kuras vārdā uz prokūras pamata, reģistrēta komercreģistrā 2018.gada 8. oktobrī, darbojas prokūriste Anda Zemīte (turpmāk - **Izpildītājs**), no otras puses,pamatojoties uz publiskā iepirkuma *“Jēkabpils Vēstures muzeja pastāvīgās ekspozīcijas izveide Krustpils pilī” (Identifikācijas Nr. JPP 2018/48/ERAF)* rezultātiem,projekta *“Kultūras mantojuma saglabāšana un attīstība Daugavas ceļā” (Projekta identifikācijas Nr. 5.5.1.0/17/I/005)* ietvaros,Izpildītāja iesniegto piedāvājumu, iepirkuma komisijas 2018.gada 13. septembra lēmumu (sēdes protokols Nr.215), noslēdz līgumu par:

* 1. **LĪGUMA PRIEKŠMETS**
	2. Pasūtītājs uzdod, bet Izpildītājs apņemas veikt ***Jēkabpils Vēstures muzeja patstāvīgās ekspozīcijas izveidi Krustpils pilī*** (turpmāk – Pakalpojums), saskaņā ar Līguma noteikumiem, Tehnisko specifikāciju (1.pielikums), Tehnisko piedāvājumu (3.pielikums), Finanšu piedāvājumu (2.pielikums) un Pasūtītāja norādījumiem.
	3. Izpildītājs apņemas izpildīt Līguma 1.1. punktā minētos Pakalpojumus un nodot Pasūtītājam pilnā apjomā izpildītu Pakalpojumu līdz 2019.gada 1.novembrim.
	4. Pakalpojuma ietvaros Izpildītājs nodrošina konsultācijas ar Pasūtītāju, nepieciešamās informācijas pieprasīšanu.
	5. **IZPILDĪTĀJA TIESĪBAS UN PIENĀKUMI**
	6. Izpildītājs apliecina, ka:
		1. ir tiesīgs slēgt Līgumu, pārzina tā saturu un uzņemto saistību apjomu, pakalpojumu veiks kvalitatīvi, Līgumā paredzētajā kārtībā un atbilstoši Latvijas Republikā spēkā esošo normatīvo aktu prasībām;
		2. Izpildītājs apliecina, ka Līgumā noteikto saistību izpilde netiks kavēta un apgrūtināta, kam par pamatu varētu būt Izpildītāja saistības ar trešajām personām;
		3. Pakalpojums atbilst spēkā esošiem standartiem un citām Pasūtītāja izvirzītajām Pakalpojuma kvalitātes prasībām;
		4. līdz Pieņemšanas – nodošanas akta abpusējai parakstīšanai uzņemas visu risku par Pakalpojuma sniegšanu, tostarp visu risku par nejaušu gadījumu, ja sakarā ar to Pakalpojuma rezultāts iet bojā vai tiek bojāts.
	7. Izpildītājs garantē Pakalpojuma atbilstību normatīvajiem aktiem un Līguma noteikumiem.
	8. Izpildītājs apņemas:
		1. veikt Pakalpojumu un tā garantijas nodrošināšanu (Līguma 6.punkts) ar savu darbaspēku, transportu, iekārtām un citiem nepieciešamajiem resursiem atbilstoši Līguma noteikumiem;
		2. veikt Pakalpojumu saskaņā ar Tehnisko specifikāciju (1.pielikums), Tehnisko piedāvājumu (3.pielikums) unFinanšu piedāvājuma (2.pielikums)apjomu un cenu;
		3. neskaidrību gadījumā, konsultēties ar ekspozīciju projekta autoriem;
		4. pirms Pakalpojuma sniegšanas saskaņot ar Pasūtītāja kontaktpersonu (Līguma 3.5.punkts) precīzu Pakalpojuma sniegšanas laiku;
		5. novērst Trūkumu aktā norādītos Pakalpojuma trūkumus un nodot Pasūtītājam Līguma noteikumiem atbilstošu Pakalpojumu;
		6. nekavējoties, bet ne vēlāk kā 1 (vienas) darba dienas laikā no apstākļu rašanās brīža, rakstiski informēt Pasūtītāju par apstākļiem, kas radušies un var kavēt, traucēt, apgrūtināt vai ierobežot Līgumā noteikto saistību izpildi pilnībā vai daļēji; ja Izpildītājs nav 1 (vienas) darba dienas laikā informējis Pasūtītāju par visiem Līguma izpildes laikā esošajiem vai iespējamajiem sarežģījumiem, Izpildītājs apņemas segt tā rezultātā Pasūtītājam radītos zaudējumus;
		7. pēc Pasūtītāja pieprasījuma nekavējoties, bet ne vēlāk kā 1 (vienas) darba dienas laikā no pieprasījuma saņemšanas dienas, sniegt informāciju par Līguma izpildes gaitu;
		8. savlaicīgi informēt Pasūtītāju par Izpildītājam ierosināto maksātnespējas procesu, uzsākto likvidācijas vai reorganizācijas procesu, kā arī par Izpildītāja saimnieciskās darbības apturēšanu.
		9. izsniegt Pasūtītājam lietošanas instrukciju ar pieņemšanas – nodošanas akta parakstīšanas brīdi.
	9. Izpildītāja par Līguma izpildi atbildīgā kontaktpersona ir Sabiedrības ar ierobežotu atbildību “AD production” valdes loceklis Jānis Miķelsons, mobilais tālrunis: +371 29289359, e-pasts: janis@yeswecan.lv.
	10. Izpildītājam ir tiesības nomainīt apakšuzņēmēju vai personālu tikai Publisko iepirkumu likuma 62.pantā noteiktā kārtībā.
1. **PASŪTĪTĀJA TIESĪBAS UN PIENĀKUMI**
	1. .Pasūtītājs ir atbildīgs par savu Līguma saistību savlaicīgu un pilnīgu izpildi.
	2. .Pasūtītāja pienākums ir sniegt informāciju, kas nepieciešama Izpildītājam Līguma saistību izpildei.
	3. .Pasūtītājam ir tiesības pieprasīt Izpildītājam informāciju par Līguma izpildes gaitu, kā arī par to izpildi kavējošiem faktoriem.
	4. .Pasūtītājam apņemas Pieņemšanas un nodošanas aktus, ja Pakalpojums sniegts saskaņā ar Tehnisko specifikāciju (1.pielikums), Tehnisko piedāvājumu (3.pielikums) un Finanšu piedāvājumā (2.pielikums)noteikto, kā arī Pakalpojums ir veikts saskaņā ar Līguma noteikumiem.
	5. .No Pasūtītāja puses atbildīgās kontaktpersonas par Līguma izpildiir:

3.5.1.Jēkabpils pilsētas pašvaldības attīstības un investīciju nodaļas Projekta vadītājs Inese Vītola, mobilais tālrunis: +371 29460398,e-pasts: inese.vitola@jekabpils.lv;

3.5.2. Jēkabpils vēstures muzeja direktore Inese Berķe, mobilais tālrunis: +371 26597463, e-pasts: jekabpilsmuzejs@inbox.lv.

* 1. .Pasūtītāja kontaktpersonām (Līguma 3.5.punkts) ir tiesības Pasūtītāja vārdā dot norādījumus Izpildītājam Līguma izpildē, iesniegt Pieteikumu, pieprasīt no Izpildītāja informāciju par Līguma izpildes gaitu (Līguma 3.3.punkts), kā arī risināt citus ar Līguma izpildi saistītus organizatoriskus jautājumus.
1. **LĪGUMA SUMMA UN NORĒĶINU KĀRTĪBA**
	1. . Līguma kopējā summa ir 346105,38 EUR ( trīs simti četrdesmit seši tūkstoši viens simts pieci *euro* 38 centi),ieskaitot pievienotās vērtības nodokli (turpmāk - PVN)21% (divdesmit viens procents) apmērā 60067,88EUR(sešdesmit tūkstoši sešdesmit septiņi *euro* 88 centi).Līgumcena bez PVN 21% (divdesmit viens procents) ir**286037,50** EUR(divi simti astoņdesmit seši tūkstoši trīsdesmit septiņi *euro* 50 centi).
	2. .Līguma summa un Finanšu piedāvājumā (2.pielikums) noteiktās cenas nevar tikt paaugstinātas Līguma darbības laikā.
	3. .Finanšu piedāvājumā (2.pielikums) noteiktajās cenās ir ietvertas visas izmaksas, kas saistītas ar Pakalpojuma sniegšanu, garantijas nodrošināšanu atbilstoši Līguma noteikumiem, kā arī visi citi tiešie un netiešie Izpildītāja izdevumi, kas varētu rasties un ir saistīti ar Līgumā noteikto saistību izpildi.
	4. .Pasūtītājs apņemas samaksāt Izpildītājam avansu ne vairāk kā 20% (divdesmit procenti) apmērā no Līguma kopējās summas 10 (desmit) darba dienu laikā pēc rēķina un garantijas par avansa summu saņemšanas dienas, ja iesniegtā garantija atbilst Līguma 4.pielikuma „Garantiju noteikumi” prasībām.
	5. .Atlikušo samaksu par Pakalpojuma sniegšanu Pasūtītājs veic pa daļām: par faktiski veikto pakalpojumu 1 (vienu) reizi ceturksnī 30 (trīsdesmit) dienu laikā pēc pušu pieņemšanas –nodošanas akta abpusējas parakstīšanas un attiecīga rēķina saņemšanas no Izpildītāja bezskaidras naudas norēķina veidā uz Līguma 14.punktā norādīto Izpildītāja kontu bankā.
	6. .Izpildītājs rēķinā norāda Pasūtītāja Līguma numuru, noslēgšanas datumu un Līguma priekšmetu, pretējā gadījumā Pasūtītājs var aizkavēt rēķina savlaicīgu samaksu, nesedzot Izpildītājam zaudējumus, kas var rasties šāda nokavējuma rezultātā, kā arī tas netiks uzskatīts par Līgumā noteikto Pasūtītāja saistību neizpildi saskaņā ar Līguma 7.3.punktu.
	7. .Rēķins tiek uzskatīts par samaksātu brīdī, kad Pasūtītājs ir veicis bankas pārskaitījumu uz Līguma 14.punktā norādīto Izpildītāja kontu bankā.
2. **PAKALPOJUMA IZPILDES NODOŠANAS UN PIEŅEMŠANAS KĀRTĪBA**
	1. Pakalpojums tiek nodots ar pieņemšanas – nodošanas aktu 2 (divos) eksemplāros, kuru paraksta abu pušu pārstāvji.

Nodošanas pieņemšanas aktā iekļaujama vismaz šāda informācija:

* + 1. Atzīme, vai Pakalpojums izpildīts Līgumā noteiktajā termiņā;
		2. Atzīme vai veiktais Pakalpojums atbilst vai neatbilst Līgumā ietvaros izvirzītajiem uzdevumiem un noteiktajai kvalitātei;
		3. Atzīme vai līguma izpildes laikā bijušas pretenzijas par pakalpojuma izpildi.
	1. Pēc pakalpojuma izpildes Pasūtītājs vai tā attiecīgi pilnvarotie pārstāvji pārbauda sniegto Pakalpojumu izpildes atbilstību Līguma nosacījumiem. Pozitīva vērtējuma gadījumā Puses paraksta Pakalpojuma nodošanas – pieņemšanas aktu.
	2. Ja pārbaudes gaitā tiek atklāta sniegtā Pakalpojuma neatbilstība Līguma prasībām vai Pasūtītājam ir motivēti iebildumi par Pakalpojuma sniegšanas izpildes gaitu vai kvalitāti, Pasūtītājs sastāda aktu, norādot konstatētos trūkumus un termiņu to novēršanai. Izpildītājs novērš konstatētos trūkumus par saviem līdzekļiem un Izpildītājam atkārtoti jāveic Līguma 5.1.punktā noteiktās darbības. Konstatēto trūkumu novēršana neizslēdz izpildītāju pienākumu maksāt līgumsodu, ko norāda pieņemšanas – nodošanas aktā.
1. **GARANTIJA UN BOJĀJUMU NOVĒRŠANA**
	1. Izpildītājs nodrošina garantijas apkalpošanu saskaņā ar Līguma noteikumiem un Tehnisko piedāvājumu (3.pielikums).
	2. Izpildītāja Pakalpojuma garantijas periods ir 36 (trīsdesmit seši) mēneši no gala pieņemšanas un nodošanas akta abpusējas parakstīšanas dienas. Pakalpojumā izmantotajiem materiāliem un precēm ir ražotāja noteiktie garantijas termiņi.
	3. Garantijas periodā Izpildītājs novērš defektus 5 (piecu) darba dienu laikā no Pasūtītāja attiecīga pieteikuma saņemšanas;
	4. Ja Pasūtītājs garantijas periodā konstatē defektus, turpmāk – Bojājumi, Pasūtītāja kontaktpersona elektroniski nosūta Izpildītāja kontaktpersonai. Bojājumu pieteikumu, kurā norāda bojājuma veidu, īsu Bojājumu aprakstu un citu nepieciešamo informāciju.
	5. Garantijas laikā konstatētie Bojājumi, ja tie nav radušies Pasūtītāja vainas dēļ un ekspluatācija veikta atbilstoši ekspluatācijas noteikumiem, Izpildītājam jānovērš ar savu darbaspēku un līdzekļiem 2 (divu) darba dienu laikā pēc bojājuma pieteikuma saņemšanas, ja Līgumā norādītās Pušu kontaktpersonas nav vienojušās citādi.
2. **PUŠU ATBILDĪBA**
	1. Puses viena pret otru ir materiāli atbildīgas par Līguma saistību neizpildi, kā arī par otrai Pusei radītiem zaudējumiem, atbilstoši Līguma noteikumiem un Latvijas Republikas normatīvajiem aktiem.
	2. Ja Izpildītājs nepilda vai nepienācīgi pilda savas Līgumā noteiktās saistības Līgumā paredzētajos termiņos, Izpildītājs 10 darba dienu laikā pēc Pasūtītāja rakstiska pieprasījuma saņemšanas maksā Pasūtītājam līgumsodu 0,1% (nulle komats viena procenta) apmērā no Līguma summas (Līguma 4.1.punkts) par katru nokavēto dienu, bet ne vairāk kā noteikts Latvijas Republikas normatīvajos aktos.
	3. Ja Pasūtītājs neveic norēķinus Līgumā noteiktajā kārtībā, Pasūtītājs 10 darba dienu laikā pēc Izpildītāja rakstiska pieprasījuma saņemšanas maksā Izpildītājam līgumsodu 0,1% (nulle komats viena procenta) apmērā no laikā nesamaksātās Izpildītāja rēķina summas par katru nokavēto dienu, bet ne vairāk kā noteikts Latvijas Republikas normatīvajos aktos.
	4. Ja Izpildītājs neveic līgumsoda samaksu Līguma 7.2.punktā noteiktajā termiņā, Pasūtītājam ir tiesības ieturēt līgumsodu no Izpildītājam par Pakalpojuma sniegšanu pienākošo samaksu, par to rakstiski paziņojot Izpildītājam 5 (piecu) darba dienu laikā, skaitot no ieturējuma veikšanas dienas.
	5. Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzības pienākuma.
	6. Atlīdzināšana neatbrīvo Puses no Līgumā noteikto saistību izpildes. Līgumsoda samaksa netiek ieskaitīta zaudējumu summas aprēķinā.
3. **LĪGUMA DARBĪBAS TERMIŅŠ UN TĀ IZBEIGŠANA**
	1. Līgums stājas spēkā ar tā abpusējas parakstīšanas brīdi un ir spēkā līdz pilnīgai pušu saistību izpildei.
	2. Līgums var tikt izbeigts pirms termiņa Līgumā noteiktajos gadījumos, kā arī Pusēm abpusēji rakstiski vienojoties.
	3. Pasūtītājam ir tiesības vienpusēji izbeigt Līgumu, par to brīdinot Izpildītāju vismaz 5 (piecas) darba dienas iepriekš:
		1. ja Izpildītājs Līgumā noteiktās saistības veic neatbilstoši Līguma noteikumiem vai neveic tās, un ir sastādīts vairāk kā viens Trūkumu akts;
		2. ja Izpildītājs neievēro Līgumā noteiktos saistību izpildes termiņus;
		3. ja Izpildītājam ir ierosināts maksātnespējas process, tiesiskās aizsardzības process, uzsākta Izpildītāja likvidācija vai reorganizācija, vai apturēta Izpildītāja saimnieciskā darbība;
		4. nepārvaramas varas iestāšanās gadījumā.
	4. Izpildītājam ir tiesības vienpusēji izbeigt Līgumu, par to brīdinot Pasūtītāju vismaz 5 (piecas) darba dienas iepriekš:
		1. ja Pasūtītājs Līgumā noteiktajā termiņā nav veicis noteiktos maksājumus un maksājuma kavējums pārsniedz 30 (trīsdesmit) dienas;
		2. nepārvaramas varas iestāšanās gadījumā.
	5. Līguma laušanas gadījumā saskaņā ar Līguma 8.3. un 8.4.punktu, Pusei, kura vienpusēji izbeidz Līgumu, nav jāatlīdzina otrai Pusei zaudējumi, kas radušies saistībā ar Līguma izbeigšanu pirms termiņa.
	6. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu par atbilstoši Līgumam sniegtajiem Pakalpojumiem) ne vēlāk kā līdz Līguma izbeigšanas dienai.
	7. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. **NEPĀRVARAMAS VARAS APSTĀKĻI**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo, streikus (izņemot Pušu darbinieku streikus).
	2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
	3. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās.
	4. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņu un kārtību.
5. **STRĪDU IZŠĶIRŠANA**
	1. Strīdus, kuri rodas saistībā ar Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.
	2. Pretenzijas, kas saistītas ar Līguma saistību izpildi, tiek izskatītas 10 (desmit) darba dienu laikā, skaitot no rakstiskas pretenzijas saņemšanas dienas.
6. **AUTORTIESĪBAS**
	1. Ar šo Līgumu Pasūtītājs iegūst visas un jebkādas autora īpašuma tiesības, ko ietver vai varētu ietvert Līguma izpildes laikā radītie rezultāti vai to atsevišķas daļas pēc pilnīgas un pienācīgas Līgumā paredzēto maksājuma saistību izpildes, savukārt, Izpildītājs apliecina, ka tas nepretendē ne uz kādām autora īpašuma tiesībām vai līdzdalību intelektuālajā īpašumā, un pilnībā atzīst Pasūtītāja tiesības uz autora īpašuma tiesībām, ko ietver vai varētu ietvert Līguma izpildes laikā Pasūtītājam nodotie rezultāti.
	2. Gadījumā, ja pret Pasūtītāju tiks vērstas trešo personu prasības par autora īpašuma tiesību pārkāpumiem, kas tieši vai netieši saistīti ar Līguma izpildes laikā radītajiem darbu rezultātiem vai to atsevišķam daļām, Izpildītājs apņemas atbildēt par šīm trešo personu prasībām un nekavējoši atbrīvot Pasūtītāju no jebkādas atbildības šajā sakarā.
	3. Līgumā noteiktie autortiesību noteikumi un nosacījumi Pusēm ir saistoši arī pēc Līguma termiņa beigām, kā arī pirmstermiņa Līguma attiecību izbeigšanas gadījumā.
7. **FIZISKO PERSONU DATU AIZSARDZĪBA**
	1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
	3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
	4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
8. **CITI NOTEIKUMI**
	1. Pušu atbildīgās kontaktpersonas nodrošina, ka jebkura elektroniskā sarakste, kas tiek veikta Līguma ietvaros, sūtot elektronisko pastu tiek atzīmēta ar CC uz kopija@jekabpils.lv.
	2. Visi Līguma grozījumi ir spēkā tikai tad, ja tie noformēti rakstveidā, ir Pušu parakstīti. Līguma grozījumi ar to abpusējas parakstīšanas brīdi kļūst par Līguma neatņemamu sastāvdaļu.
	3. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām.
	4. Puses apņemas neizpaust citām personām informāciju, kas, izpildot Līguma noteikumus, ir nonākusi viņu rīcībā. Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.
	5. Korespondence, kas tiek nosūtīta otrai Pusei pa pastu kā ierakstīts pasta sūtījums, ir uzskatāma par saņemtu septītajā dienā, skaitot no tās iesniegšanas pastā. Korespondence, kas tiek nosūtīta otrai Pusei pa pastu kā vienkāršs pasta sūtījums, ir uzskatāms par saņemtu astotajā dienā, skaitot no dienas, kad tas reģistrēts kā nosūtāmais dokuments. Jebkura informācija, kas nosūtīta Izpildītājam uz Līguma 2.4.punktā, bet Pasūtītājam – uz Līguma 3.5.punktā noteikto e-pastu, uzskatāma par saņemtu tās nosūtīšanas dienā.
	6. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu kontaktpersonām. Izpildītājam ir pienākums informēt Pasūtītāju nekavējoties rakstveidā par kredītiestādes rekvizītiem, kas nebija zināmi uz Līguma parakstīšanas brīdi. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
	7. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas normatīvajiem aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	8. Ar Līgumu uzņemtās Pušu tiesības un pienākumi ir saistoši Pušu tiesību un saistību pārņēmējiem.
	9. Līgums sagatavots uz 6 (sešām) lapām.
	10. Līgumam ir četri pielikumi:
9. Pielikums Nr.1 – “Tehniskā specifikācija” elektroniski PDF un EXCEL formātā;
10. Pielikums Nr.2 – “Finanšu piedāvājums” uz 1 (vienas) lapas un pielikumi elektroniski EXCEL formātā;
11. Pielikums Nr.3 – “Tehniskais piedāvājums” uz 2 (divām) lapām;
12. Pielikums Nr.4 – “Garantiju noteikumi” uz 1 (vienas) lapas.
	1. **Līgums sagatavots un parakstīts elektroniski ar drošu elektronisko parakstu, kas satur laika zīmogu.** Līgums ir saistošs pusēm no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
13. **PUŠU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs:****Jēkabpils pilsētas pašvaldība**Reģ.Nr. 90000024205PVN Reģ. Nr. 90000024205Brīvības iela 120, Jēkabpils, LV-5201Banka: AS SEB banka Kods: UNLALV2XKonts: LV87UNLA0009013130793Domes priekšsēdētājs  |  | **Izpildītājs:****Pilnsabiedrība “AVAD EXPO”**Reģ.Nr.41503080032PVN Reģ. Nr. 41503080032Plēnes iela 4, Rīga, LV-1046Sabiedrības ar ierobežotu atbildību “AD production” valdes loceklis |
|  |  | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| /R.Ragainis/ |  | /J.Miķelsons/ |

 Sabiedrības ar ierobežotu atbildību

|  |
| --- |
|  “SOLAVI” prokūriste   |
|  /A.Zemīte/ |